पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। पंचायत राज विभाग की ओर से जारी दूसरी सूची जिला परिषद के बाहर चस्पा कर दी गई है। इन सूचियों को देखने के लिए युवा पूरे दिन धूप व गर्मी में उमड़ पड़े। दूसरी सूची में भी नाम नहीं पाकर कई युवा मायूस दिखाई दिए। वहीं जिनके नाम सूची में आए उनके चेहरे खिले हुए नजर आए।
पंचायत राज ने जोधपुर जिला परिषद में सीधी भर्ती से 707 रिक्त एलडीसी के पद भरने के शनिवार सुबह जिला परिषद के बाहर चस्पा कर दी गई। इस सूची में 1 हजार 900 से अधिक युवाओं के नाम हैं। इस सूची के जारी होने से अब रिक्त पद भरने की पूरी संभावना बताई जा रही है। जिला परिषद ने शनिवार को राजकीय अवकाश के बावजूद 10 से 12 जून तक मूल दस्तावेजों की होने वाली जांच के आवश्यक तैयारियां शुरू कर दी है।
किस श्रेणी में कितने की सूची : एसीइओ चूना राम विश्नोई के अनुसार चस्पा की गई सूची में सामान्य वर्ग में 345 इनमें महिलाएं 214 ,विधवा 84, परित्यक्ता 21 सूची में है।ओबीसी 315 ,महिलाएं 87,विधवा 36, परित्यक्ता 9 की सूची है। एसबीसी में 15 ,महिला 3,विधवा 1 तथा परित्यक्ता 3 महिलाएं है। एससी 237, महिलाएं 69, परित्यक्ता 6सूची में है। एसटी में 1 ,महिलाएं 53 तथा विधवा 5 सूची में है। विकलांग की तीन श्रेणी में 63 ,75 तथा 35 सूची में है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn